20. ΑΠΟΦΑΣΗ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. ΓIα/3256 της 17/17 Ιουλ. 1979  (ΦΕΚ Β΄ 620) Περί επεκτάσεως της Κοινωνικής Προστασίας στους αλλοδαπούς Ινδοκινέζους. Έχοντας υπόψη: 1.Τις διατάξεις του Ν.Δ. 57/1973 (ΦΕΚ 149/19.7.73 τ.Α΄) «περί λήψεως μέτρων κοινωνικής προστασίας των οικονομικώς αδυνάτων και καταργήσεως των διεπουσών τον θεσμό της απορίας διατάξεων». 2.Το υπ΄ αριθ. Α7 ΔΦ. 6238/686/ΑΣ 2296/ 14.7.79 έγγραφο του Υπουργείου Εξωτερικών στο οποίο αναφέρεται ότι Ινδοκινέζοι Πρόσφυγες εγκαθίστανται μονίμως στην Ελλάδα, αποφασίζουμε: Επεκτείνουμε την προβλεπόμενη από το Ν.Δ. 57/1973 (άρθρ. 5) Κοινωνική Προστασία, η οποία παρέχεται στους γηγενείς και στους αλλοδαπούς Ινδοκινέζους που εγκαθίστανται μονίμως στην Ελλάδα.   